朱欽

朱欽（），字懋恭，福建承宣布政使司邵武府邵武縣（今福建省邵武縣）人，明朝政治人物，官至山東巡撫。

生平
朱欽從師于吳與弼，以學行著稱。以國子生中式成化四年（1468年）戊子科福建鄉試第五十名舉人，成化八年（1472年）登壬辰進士，授寧波府推官。因政绩卓著，征為監察御史。出督漕運、巡按河南、清軍廣西，均有政績。弘治年間，升山東按察使司副使，歷任浙江按察使。弘治十五年入覲，吏部舉薦天下治行卓異者六人，其中就有朱欽。僉都御史林俊亦舉薦朱欽繼任其職。後升湖廣左布政使。明武宗繼位后，以右副都御史巡撫山東，后得罪劉瑾。當時，朱欽治理山東各地吏治，因事連坐致仕。劉瑾被誅后，恢復官職。正德十五年去世。《明史》（卷186）：朱欽，字懋恭，邵武人。師吳與弼，以學行稱。舉成化八年進士，授寧波推官。治最，征授御史。出督漕運，按河南，清軍廣西，並著風節。弘治中，遷山東副使，歷浙江按察使。十五年入覲。吏部舉天下治行卓異者六人，欽與焉。僉都御史林俊又舉欽自代，乃稍遷湖廣左布政使。武宗立，以右副都御史巡撫山東。中官王嶽被謫，道死。欽上言：「嶽謫守祖陵，罪狀未暴，賜死道路，不厭人心。臣知嶽為劉瑾輩所惡，必瑾譖毀以至此。望陛下察嶽非辜，懲瑾讒賊。」疏至，瑾屏不奏，銜之。欽以山東俗淫酗，嚴禁市酤，令濟南推官張元魁察之，犯者罪及鄰。比有懼而自縊者，其母欲奏訴，元魁與知府趙璜賄之乃已。瑾使偵事校尉發之，俱逮下詔獄，勒欽致仕，璜除名，元魁謫戍。瑾憾欽未已，摭前湖廣時小故，下巡按御史逮問。俄坐山東勘地事，斥為民。又坐修曲阜先聖廟會計數多，罰輸米六百石塞下。又坐撫山東時，以民夫給事尚書秦纮家，再下巡按御史逮問。瑾誅，乃復官。十五年卒，年七十七。與弼之門以宦學顯者，欽為稱首。

家族
曾祖父朱子文。祖父朱孟齡。父亲朱道暉。母黄氏。具慶下。兄朱鏗。娶黄氏《天一阁藏明代科举录选刊·登科录》（《成化八年壬辰科殿試金榜》）。

 延伸阅读 


参考

Category:明朝寧波府推官
Category:明朝監察御史
Category:明朝浙江按察使
Category:明朝湖廣布政使
Category:明朝副都御史
Category:明朝山東巡撫
Category:邵武人
Category:成化四年戊子科福建鄉試舉人